D Amerbachsammlig isch 1671-1849 im Huus zur Mugge underbrocht und e Deil vo dr Universitätsbibliothek gsi. 1849 isch si in s Museum an dr Augustinergass züglet, wo hüte s Naturhistorische Museum isch. Wil s nid gnueg Blatz gha het, isch 1922 im «Augustinerhof» an dr Augustinergass s Chupferstichkabinett dehei gsi und im «Bachofehuus» am Münsterblatz d Sammlig Bachofe mit witere Beständ. Dr Hauptdeil vo dr Sammlig isch 1928 in dr Kunsthalle usgstellt worde. Sit 1936 ht d Kunstsammlig ihr Domizil im Kunstmuseum, wo d Bau- und Blanigszit drvo öbbe drei Johrzähnte in Aaspruch gnoh hai.